แรงซื้อกลุ่มพลังงาน-สื่อสารดัน SET ปิดเช้าบวก 3 จุด แนะจับตาประชุมกนง. พรุ่งนี้
SET ปิดเช้าบวก 3 จุด รับแรงซื้อกลุ่มพลังงาน-สื่อสาร และการแพทย์ หนุน แนะติดตามผลการประชุมกนง.พรุ่งนี้ คาดบ่ายนี้ตลาดฯยังมีจังหวะไต่ขึ้นแต่ภาพรวมแกว่งออกด้านข้าง ให้แนวรับ 1,620-1,623 แนวต้าน 1,631-1,635 จุด
9 พ.ย. 2564

โดยนักวิเคราะห์ กล่าวว่า ตลาดหุ้นไทยเช้านี้แกว่งทรงตัวคล้ายกับตลาดหุ้นในภูมิภาคเอเชียที่เคลื่อนไหวทรงตัวเช่นกัน เนื่องจากยังไม่มีประเด็นใหม่ และในอยู่ในช่วงรอติดตามตัวเลขเงินเฟ้อสหรัฐฯ ส่วนบ้านเราก็รอผลการประชุมคณะกรรมการนโยบายการเงิน (กนง.) ในวันพรุ่งนี้ (10 พ.ย.) ด้วย
ทั้งนี้หุ้นที่ปรับตัวลงในเช้านี้เป็นหุ้นที่ราคาขึ้นไปเมื่อวานนี้ ซึ่งเป็นหุ้นในกลุ่มเปิดเมือง (Reopening) และกลุ่มขนส่ง ส่วนหุ้นที่ปรับขึ้นมาจากกลุ่มสื่อสาร กลุ่มพลังงาน โดยเฉพาะกลุ่มถ่านหิน รวมถึงกลุ่มการแพทย์
สำหรับแนวโน้มการลงทุนในช่วงบ่ายนี้ นักวิเคราะห์ กล่าวว่า ตลาดฯยังมีจังหวะในการไต่ขึ้นได้ แต่ภาพรวมเป็นการแกว่งออกด้านข้าง พร้อมให้แนวรับ 1,620 – 1,623 จุด ส่วนแนวต้าน 1,631 – 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PIN มูลค่าการซื้อขาย 2,152.78 ล้านบาท ปิดที่ 3.98 บาท เพิ่มขึ้น 0.08 บาท
KBANK มูลค่าการซื้อขาย 1,357.53 ล้านบาท ปิดที่ 148.00 บาท ลดลง 1.00 บาท
CPALL มูลค่าการซื้อขาย 1,221.61 ล้านบาท ปิดที่ 65.25 บาท ลดลง 1.00 บาท
BANPU มูลค่าการซื้อขาย 1,175.24 ล้านบาท ปิดที่ 11.10 บาท เพิ่มขึ้น 0.50 บาท
PTT มูลค่าการซื้อขาย 1,132.10 ล้านบาท ปิดที่ 38.75 บาท เพิ่มขึ้น 0.50 บาท
 
 